Определение на Общия съд от 6 август 2024 г. — Bayerische Landesbank/ЕСП
(Дело T-486/23)1
(Икономически и паричен съюз — Банков съюз — Единен механизъм за преструктуриране на кредитни институции и на някои инвестиционни посредници (ЕМП) — Единен фонд за преструктуриране (ЕФП) — Решение на ЕФП относно изчисляването на предварителните вноски за 2023 г. — Член 70, параграф 2 от Регламент (ЕС) 806/2014 — Явно основателна жалба — Ограничаване на действието на определението във времето)
Език на производството: немски
Страни
Жалбоподател: Bayerische Landesbank (Мюнхен, Германия) (представители: H. Berger, M. Weber и D. Schoo, адвокати)
Ответник: Единен съвет за преструктуриране (представители: J. Kerlin, D. Ceran и T. Wittenberg, подпомагани от H.-G. Kamann и P. Gey, адвокати)
Встъпили страни в подкрепа на ответника: Европейски парламент (представители: G. Bartram и J. Etienne), Съвет на Европейския съюз (представители: J. Haunold, A. Westerhof Löfflerová и J. Bauerschmidt)
Предмет
С жалбата си, основана на член 263 ДФЕС, жалбоподателят иска отмяна на отнасящата се до него част от Решение SRB/ES/2023/23 на Единния съвет за преструктуриране (ЕСП) от 2 май 2023 г. относно изчисляването на предварителните вноски за 2023 г. в Единния фонд за преструктуриране (ЕФП)
Диспозитив
Отменя Решение SRB/ES/2023/23 на Единния съвет за преструктуриране (ЕСП) от 2 май 2023 г. относно изчисляването на предварителните вноски за 2023 г. в Единния фонд за преструктуриране (ЕФП) в частта, която се отнася до Bayerische Landesbank.
Запазва действието на решение SRB/ES/2023/23 в частта, която се отнася до Bayerische Landesbank, докато ЕСП не предприеме необходимите мерки за изпълнение на настоящото определение в разумен срок, който не може да надвишава шест месеца от датата, на която настоящото определение стане окончателно.
ЕСП понася направените от него съдебни разноски, както и тези на Bayerische Landesbank.
Европейският парламент и Съветът на Европейския съюз понасят направените от тях съдебни разноски.
____________
1     ОВ C 338, 25.9.2023 г.